stanford-oval/wikipedia huggingface dataset:
מלון המרכז
תולדות המלון

מלון המרכז נבנה בשנות ה-60 של המאה ה-20, במקום בו עמד לפני כן בית הספר לבנות של המיסיון האנגליקני שהיה בשנים 1949-1961 חלק מבית חולים הדסה. המבנה נמכר ליזם פרטי, שבתחילה התכוון לבנות במקומו בית דירות שייקרא בית הדגל, אולם בגלל המיתון שונו התוכניות ובינואר 1966 אושר להקים על הקרקע בית מלון. מבנה בית הספר נהרס בשנת 1966 ובמקומו נבנה המלון, שנפתח ביולי 1968. חודש קודם לכן חגג מנחם פרוש את חגיגת בר המצווה של בנו מאיר פרוש במלון. בסוף אוגוסט נחנך המלון בהשתתפות שרים. בתחילה נוהל המלון על ידי מנחם פרוש ואשתו, אך לאחר כשנה הוכנסה החברה הבינלאומית למלונאות לנהל את המלון.
המלון הוקם על ידי חברת נחלת ישראל שהייתה רשומה בואדוץ, בהשפעת מנחם פרוש. כמקובל, קיבלו המשקיעים את חצי מעלות ההקמה מממשלת ישראל כהלוואה. בראיון במעריב בתחילת 1970 צוטט פרוש כאומר: "אני יו"ר מועצת המנהלים, זוהי קבוצת משקיעים אשר הצלחתי להשפיע עליהם ... והם אשר הקימו את המלון ... אני נאמן שלהם, אבל אני לא בעל המלון." פרוש לא ציין אז מי היו המשקיעים. בשנת 1972 התנהל משפט בו תבע ג'ו "הקצב" סטאשר את חבר הכנסת מנחם פרוש. סטאשר טען שהוא מחזיק כ-90% מהחברה בעלת המלון, ושפרוש שינה את הסכם הנאמנות כך שחצי מהרווחים הועברו לידיו. לעומת זאת, טען פרוש שסטאשר הלווה לחברה 100,000 דולר וכלל לא היה בעל מניות בחברה. במהלך המשפט, הודיע עו"ד יגאל ארנון, פרקליטו של פרוש, שלאור היותו של סטאשר שותפו של מאיר לנסקי, מראשי המאפיה בארצות הברית, הוא מבקש להשיב לו את הכסף מיידית ואינו רוצה קשר איתו. בספרו מביא ההיסטוריון פרופ' רוברט רוקאווי את תגובתו של סטאשר לפרשה:
"I can't believe it. A rabbi stole my money. A rabbi stole my money."
בריאיון למקור ראשון, התייחס פרוש לנושא באמרו: "נפגשתי בחיי עם הרבה אנשים, ולא נהגתי לבדוק בציציות שלהם".
בבית המלון היו 76 חדרים ואולם אירועים ששימש כמקום התכנסות למפלגת אגודת ישראל, שמנחם פרוש היה מראשיה. כבית מלון המיועד לציבור החרדי הוא הותאם במיוחד לצורכי ציבור זה, דבר המתבטא, בין השאר, בכך שהוא פעל בכשרות מהודרת (בד"ץ אגודת ישראל). במבנה הוקם בית כנסת, מקוואות טהרה (לגברים) ובחדרים הותקנו שעון שבת וכיור לנטילת ידיים, אך נפקד מקומה של הטלוויזיה. הסוכה בחצר המלון תוארה בעיתונות כאתר עלייה לרגל מרהיב ביופיו.
בראשיתו נועד המלון לחרדים אמידים. בכל פסח נהגה משפחת פרוש המורחבת לערוך את ליל הסדר במקום, וביתו של מנחם פרוש נמצא בסמוך למלון.
בית המלון עבר עליות ומורדות ובשנת 2001 רכש איש העסקים הנרי מוסקוביץ' את המלון תמורת 5.5 מיליון דולר. המלון עבר שיפוץ מאסיבי ושמו הוסב למלון "פרימה פאלאס" כחלק מרשת מלונות פרימה. בפרסום בעיתונות, התחייב מוסקוביץ, כי יישמר צביונו החרדי של המלון.
על פי אתר אינטרנט העוסק בתיירות, המלון אכן משווק לציבור החרדי ומצוין כי בנוסף לכשרות המהודרת, המקווה ובית הכנסת, הוא נמצא במרחק הליכה משכונות חרדיות הסמוכות למרכז העיר ירושלים, ולחצרות אדמו"רים הנמצאים בשכונות אלו. במלון ניתן למצוא כיום בכל חדר כיור לנטילת ידיים. ניתן לקבל גם רדיו וטלוויזיה.
במסגרת המאבק בהתפרצות נגיף הקורונה בישראל בשנת 2020 הוסב המלון למלונית לאחסון אנשים שנדבקו בקורונה הנמצאים במצב רפואי קל.
אירועים במלון

בחודש יוני שנת 1984 הותקף מנחם פרוש בתוך מלון המרכז בירושלים. התוקפים, חסידי גור, הכו בו נמרצות בשל הטענה כי פגע בכבודו של האדמו"ר מגור דאז. השתלשלות העניינים החלה כאשר במוסף סוף השבוע של עיתון הארץ שיצא ביום השישי הראשון של חודש יוני 1984, פרסם העיתונאי עקיבא אלדר מאמר ובו טען כי חבר הכנסת מנחם פרוש, אינו צריך לחשוש מרוטציה בין חברי הכנסת של אגודת ישראל, משום שהרבי מגור כבר בן שמונים ושש, ומשום כך אין לפרוש מה לדאוג. בחסידות גור עלה החשד כי העיתונאי לא כתב את הדברים על דעת עצמו אלא משמש כשופר לדברי ח"כ פרוש, מהם משתמע כי האדמו"ר אינו כשיר. סמוך למוצאי אותה שבת, התפלל מנחם פרוש בבית הכנסת של מלון "המרכז". בספרו "החרדים" תיאר העיתונאי אמנון לוי את האירוע:
דלת המלון נפתחה באחת, כאילו פוצצו אותה בחומר נפץ וחמישים בחורים לובשי שחורים, מגבעות על ראשיהם ומבט רצחני בעיניהם, שעטו פנימה. הם סילקו מדרכם את פקיד הקבלה הערבי, גוי של שבת, ומיהרו אל גרם המדרגות, בדרך לקומה התחתונה, אל בית הכנסת של המלון. מנחם פרוש, חבר הכנסת בן השבעים, היה יעדם. פרוש שמע את המהומה, הרים את עיניו וראה אותם. מבט אחד הספיק לו לדעת מי הם: 'הקוזאקים של הרבי מגור'. כך קוראים להם ברחוב החרדי, בגלל הגרביים המיוחדים שהם גורבים, גרבי קוזאקים במקור. הבחורים, תלמידי ישיבת 'שפת אמת' של חסידות גור, מיהרו אל פרוש. תוך דקות הוא היה מוטל על הרצפה. היכו אותו בצלעותיו, שברו את משקפיו, משכו בזקנו, רמסו את השטריימל שלו. קבוצה אחרת התנפלה על בניו, שעמדו לא הרחק מאביהם. אחרים טיפלו במקום עצמו: מנורות נופצו, חלונות נשברו וכיסאות הועפו. כשיצאו הבחורים מהמלון, היה פרוש שרוע על הרצפה, בלי יכולת לזוז. באותו לילה הבהילו אותו לבית החולים 'ביקור חולים', שם אובחן אצלו זעזוע מוח, והוא חובר למכונת א.ק.ג. שבועיים ימים שכב שם, מוכה וחבול, לפני שחזר הביתה.
הפגנת החרדים נגד בית המשפט העליון, שנערכה בשנת 1999 על ידי כל פלגי הציבור הדתי והחרדי בישראל, אורגנה מקומתו השלישית של בית המלון, בין היתר על ידי מנחם פרוש.
הערות שוליים

↑  יהודה האזרחי, דחפור בא לירושלים, מעריב, 19 באוגוסט 1966
↑  מרכז התפוצות - מלון סוג א' לתיירים דתיים יוקם בבירה, מעריב, 24 בינואר 1966
↑  מלון המרכז, מעריב, 11 ביולי 1968
↑  יגאל כבש לבבות החרדים, מעריב, 19 ביוני 1968
↑  נחנך מלון המרכז בבירה, דבר, 27 באוגוסט 1968
↑  במקום בית - מלון, מעריב, 18 באוקטובר 1968
↑  עסקים מוצלחים בחברה הבינלאומית למלונאות, מעריב, 9 ביולי 1969
↑  נחום ברנע, פרוש, דבר, 8 בדצמבר 1972
↑  רפאל בשן, כן זרקתי, לא זרקתי, גם אחרי שאמרתי, מעריב, 20 במרץ 1970
↑  סטאשר: היתה קנוניה בין פרוש לנחלת ישראל טראסט, דבר, 22 במאי 1972
↑  סטאשר וח"כ פורוש מכנים זה את זה רמאי בביה"מ, דבר, 15 במאי 1972
↑  "But He Was Good to His Mother: The Lives and Crimes of Jewish Gangsters", עמ' 116-117.
↑  http://www.bhol.co.il/forum/topic.asp?topic_id=2371893&forum_id=771
↑  סוכה - אתר עלייה לרגל, מעריב, 16 באוקטובר 1968
↑  http://www.globes.co.il/news/home.aspx?fid=2&did=88518&nagish=1
↑  http://www.peopleil.org/details.aspx?itemID=7489&nosearch=true&searchMode=1
↑  http://www.aplaton.co.il/story_494
↑  נעמי לויצקי, כבודו אהרן ברק - ביוגרפיה, 2001, כתר הוצאה לאור
| --- | --- |
בקרת זהויות :  NLI: 987007366075105171  VIAF: 64151431574356301979   WorldCat (עם VIAF): 64151431574356301979
עוף ירושלים

|  נתונים כלליים |
| --- | --- |
 תקופת הפעילות:  1964–הווה (כ־61 שנים) 
 מיקום המטה:  ירושלים 
 ענפי תעשייה:  תעשיית הבשר 
 
משאית חלוקה של "עוף ירושלים"
עוף ירושלים היא חברה ישראלית העוסקת בשחיטת עופות ושיווקם.
היסטוריה

משחטת עוף ירושלים הוקמה בנובמבר 1964 בבית שמש כשותפות של חברת תעשיות כפר (שהייתה בעצמה שותפות של מדינת ישראל והסוכנות היהודית) ושל האגודה לפיתוח ״פרוזדור ירושלים״ שהייתה בבעלות מושבי וקיבוצי האזור. בתחילה שווק כל תוצרתה בהיקף של כ-2.5 טון בירושלים, אולם עם התרחבות הייצור ל-6 טון ביום שהיווה כ-75% מכושר הייצור של המשחטה, לקראת סוף שנת 1965, שווק רק כשליש מתוצרתה בירושלים והשאר שווק באזור מישור החוף בו הושגו מחירים יותר טובים. בשנת 1966 העבירה חברת תעשיות כפר את מניותיה בעוף ירושלים לאגודה לפיתוח פרוזדור ירושלים. במשחטה היו קווים לשחיטת תרנגולים וקו לשחיטת הודים וכן מפעל לעיבוד מוצרי בשר ומפעל לעיבוד פסולת עופות. בתחילת דרכה, תוצרתה שווקה באופן בלעדי על ידי תנובה.
בראשית שנות ה-80 של המאה ה-20 צבר עוף ירושלים הפסדים. המפעל היה מיושן ומשרד הבריאות דרש שיפורים בקווי השחיטה כתנאי להמשך קיום המשחטה. בשנים 1984–1985 הוחלט להרחיב את המפעל כדי להכין אותו למאה ה-21, בניגוד לדעת משרדי הממשלה אשר טענו שאין צורך בהרחבה וסירבו להעניק להרחבה הטבות של מפעל מאושר. מנהלי המשחטה הניחו שענף השחיטה יגדל באופן מהותי ושהכשר העדה החרדית הבלעדי למשחטת עוף ירושלים יאפשר להם למכור תוצרת רבה. בהקמת המפעל החדש הושקעו 11 מיליון דולר, והוא החל לפעול בשנת 1988. במהרה הגיעה המשחטה לפירוק וכינוס נכסים, וביוני 1992 נרכשה עוף ירושלים על ידי תעמ"ת, אגודה-אחות של תנובה. בשלב זה במשחטה היה קו שחיטה של פטם בלבד ולא של הודו. בשנת 1996 החליטה תנובה לסגור את המשחטה ושלחה מכתבי פיטורין ל-120 מעובדי המשחטה. עם זאת, המשחטה המשיכה לפעול.
היום עוף ירושלים מהדרין בע"מ היא חברה פרטית המפעילה משחטה באזור תעשייה עטרות. החברה נחשבת לאחד השחקנים הראשיים בתחום שיווק עופות בכשרות מהדרין וכן בייבוא בשר בקר ובשר כבש מחו"ל, ובנוסף, החברה עוסקת ביבוא ירקות קפואים. בשנת 2008 נכרת הסכם בין עוף ירושלים ונטו מלינדה סחר על שיווק משותף של עופות בכשרות של הרב מחפוד. בשנת 2009 רכשה חברת עוף ירושלים מבנה באזור תעשייה עטרות לצורך הרחבת המשחטה במקום.
בשנת 2011 הוקם מפעל לעיבוד מוצרי בשר במבנה חדש באזור התעשייה עטרות, בכשרויות מהדרין של בד"ץ שארית ישראל, בד"ץ הרב רובין ובד"ץ יורה דעה. בהמשך התחילו גם התאחדות קהילות החרדים לשחוט במקום.
בשנת 2012 הוקמה מדגרה בשותפות עם קיבוץ מענית.
בראשית שנת 2015, החלה בשחיטה מיוחדת לחסידי חב"ד בהשגחתו של הרב מרדכי ביסטריצקי, רב קהילת חב"ד בצפת. המהלך הביא לקפיצת מדרגה בשיווק "שחיטת ליובאוויטש", ברחבי הארץ.
הערות שוליים

↑  400,000 לירות נוספות יושקעו בעוף ירושלים, דבר, 16 במרץ 1965
↑  רפאל אלדור, ביח"ר "עוף ירושלים" פתח משרד לשיווק עצמי בבירה, מעריב, 10 בנובמבר 1965
↑  ענף הלול, מוזיאון תנובה
↑  משה שוורץ, בערבות לא מוגבלת, 1995, עמודים 194–196, 270
↑  תנובה מרכז שיתופי לשיווק נגד הממונה על ההגבלים העסקיים, ערר 2/94, אתר הממונה על הגבלים עסקיים
↑  Orna Raviv and Michal Raveh, Kitan Downsizing - Closes Beit Shean Finishing Plant in Return to Profitability, Globes, 10 October 1996 
 Orna Raviv and Michal Raveh, Tnuva's management today handed dismissal notices to 120 Off Yerushalayim workers and announced it intends to close the factory, Globes, 10 October 1996
↑  א 011383/02, השופט שמעון פיינברג
↑  נטו מלינדה סחר בע"מ - דו"ח תקופתי לשנת 2008, עמוד א-12
↑  נטו מלינדה סחר בע"מ - דו"ח תקופתי לשנת 2009, עמוד א-26
↑  רשימת הזוכים במכסות ליבוא מוצרי מזון - 2006, אתר משרד המסחר והתעשייה
↑  נטו מלינדה סחר בע"מ - דו"ח תקופתי לשנת 2008, עמוד א-11
↑  דותן לוי, עוף ירושלים רכשה מפעל תמורת 6.45 מיליון שקל, באתר כלכליסט, 7 באפריל 2009
מסנן התאבכות

שלושה מסננים דיכרואיים המחזירים אורכי גל (צבעים) שונים.
מסנן התאבכות, מסנן דיכרואי, או פילטר שכבות דקות הוא מסנן אופטי המחזיר אורכי גל מסוימים (צבעים) ומעביר אחרים ביעילות רבה. הוא מאופיין בבליעה אפסית בתחום אורכי הגל אותם הוא מעביר. מסנן התאבכות עשוי להיות מתוכנן להעביר אורכי גל ארוכים, להעביר אורכי גל קצרים, להעביר פס צר של אורכי גל או לדחות (לעצור) פס ספקטראלי כזה. מסננים אלו משמשים ביישומים מדעיים ותעשייתיים, כמו גם בתאורה אדריכלית ותיאטרלית.
מסנן התאבכות מורכב בדרך כלל ממספר רב של שכבות דקות של חומר דיאלקטרי בעלות מקדמי שבירה שונים. לעיתים משתמשים גם בשכבות מתכתיות כטכנולוגיה משלימה. מסנני התאבכות הם סלקטיביים באורך גל בזכות השפעות ההתאבכות של הגל העובר את השכבות הדקות של הציפוי, בעיקרון פעולה דומה לזה של אינטרפרומטר פברי-פרו.
מראות דיאלקטריות, או מראות דיכרואיות, הן בעלות אותו עקרון פעולה כמו מסננים דיכרואים, אך מאופיינות באורכי הגל שהן מחזירות, ולא באלו המועברים.
תרשים של פילטר התאבכות המתפקד כמראה. מדגים כיצד שכבות דקות עם מקדם שבירה גבוה n1 מונחות על שכבות עבות יותר בעלות מקדם שבירה נמוך יותר n2 וחוזר חלילה. כדוגמה, אם הפרש הדרכים האופטיות בין IA ו-IB הוא אורך גל אחד, תיווצר התאבכות בונה.
תאוריה

מסננים דיכרואיים משתמשים בעקרון של התאבכות משכבות דקות, ומייצרים צבעים באותו מנגנון הגורם לשכבה דקה של שמן על מים להראות צבעונית. כאשר האור פוגע בשכבת השמן בזווית, חלק מהאור מוחזר מהמשטח העליון של השמן, וחלק מוחזר מהמשטח התחתון שבו הוא במגע עם המים. מכיוון שהאור המוחזר מלמטה עובר במסלול מעט ארוך יותר, חלק מאורכי הגל מתחזקים על ידי עיכוב זה, בעוד שאחרים נוטים להתבטל, מה שמקנה צבע לאור המוחזר.
כפי ששכבת שמן דקה יוצרת התאבכות, מראה או מסנן דיכרואי מורכב ממספר שכבות דקות בעלות מקדמי שבירה שונים, על מצע זכוכית או פלסטיק. כדי ליצור ציפוי אופטי משתמשים בדרך כלל במספר שכבות: שכבה דקה של חומר אחד שעליה שכבה של חומר אחר ואז שוב החומר הראשון ושוב השני וחוזר חלילה. ההתאבכות בין השכבות בעלות מקדמי השבירה השונים מחזקת באופן סלקטיבי אורכי גל מסוימים ("התאבכות בונה") ומדכאת אורכי גל אחרים ("התאבכות הורסת"). השכבות השונות משוקעות על מצע הזכוכית בדרך כלל באמצעות שיקוע ואקום. על ידי שליטה בעובי ומספר השכבות ניתן לכוון את רוחב פס המעבר של המסנן ולהפוך אותו לרחב או לצר לפי הרצוי. לדוגמה, פילטר בעל 75 שכבות ציפוי יכול לסנן פס צר ביותר של אורכי גל, ברוחב של נונמטרים בודדים.
מכיוון שאורכי גל לא רצויים מוחזרים ולא נבלעים, מסננים דיכרואיים אינם סופגים את האנרגיה הלא רצויה הזו ולכן כמעט אינם מתחממים, שלא כמו מסנני בליעה (הבולעים את כל האנרגיה פרט לזו המצוייה בפס המעבר).
יישומים

כדי להפיק אור הנתפס על ידי העיין האנושית כבעל צבע רווי מאוד, משתמשים לעיתים במסננים דיכרואיים לסינון אור ממקור אור לבן. מסננים כאלה פופולריים ביישומים אדריכליים ותיאטרליים.
מחזירי אור דיכרואיים הידועים כמראות קרות משמשים בדרך כלל מאחורי מקור אור כדי להחזיר אור נראה קדימה תוך מתן אפשרות לאור האינפרא אדום הבלתי נראה לצאת דרך החלק האחורי של המתקן. סידור כזה מאפשר הארה אינטנסיבית עם פחות חימום של האובייקט המואר. למנורות קוורץ הלוגן רבות יש רפלקטור דיכרואי משולב במבנה הנורה, כיוון שהיא תוכננה במקור לשימוש במקרני שקופיות כדי להפחית את החימום ולהימנע מהמסת השקופיות. כיום נעשה בהן שימוש נרחב לתאורת פנים ביתית ומסחרית. השימוש במראה קרה משפר את איכות התאורה והופך אותה ללבנה יותר על ידי הסרת אור אדום עודף. עם זאת, הוא מציב סכנת שריפה חמורה אם נעשה בו שימוש בגופי תאורה שקועים או סגורים כיוון שהוא מעביר קרינת חום אל תוכם. עבור יישומים אלה יש להשתמש בנורות שאינן קרות (ALU או Silverback). ניתן לזהות גופי תאורה שקועים או סגורים שאינם מתאימים לשימוש עם נורות רפלקטור דיכרואיות באמצעות סמל IEC 60598 No Cool Beam המופיע בתמונה.
במיקרוסקופ פלואורסצנטי, מסננים דיכרואיים משמשים כמפצלי אלומה כדי להאיר את הדגימה בתדר העירור ולאחר מכן משמשים באנליזר כדי לדחות את אותו תדר עירור אך להעביר תדר פליטה מסוים.
חלק ממקרני LCD משתמשים במסננים דיכרואיים במקום במנסרות על מנת לפצל את האור הלבן מהמנורה לשלושה צבעים המנותבים לאחר מכן לשלוש יחידות LCD לצורך הקרנה.
מקרני DLP ישנים יותר מעבירים בדרך כלל מקור אור לבן דרך מסנן דיכרואי בצורת עיגול בעל פלחים שעל כל אחד מהם ציפוי אחר כדי להחליף במהירות צבעים, ואלו מוקרנים באמצעות התקן MEMS (שאינו משפיע על הצבע). מקרנים חדשים יותר עשויים להשתמש במקורות אור לייזר או LED כדי לפלוט ישירות את אורכי הגל הרצויים. מסננים דיכרואיים משמשים גם ליצירת גובו (Gobo) עבור מוצרי תאורה בעלי הספק גבוה.
גם מכונת הגדלה (מַגְדֵּל) משתמשת במסננים דיכרואיים כדי להתאים את איזון הצבע בהדפסה.
תכשיטי זכוכית אומנותיים מיוצרים מדי פעם כמסננים דיכרואים. מכיוון שאורך הגל של האור שנבחר על ידי המסנן משתנה עם זווית הפגיעה של האור, לתכשיטים כאלה יש לרוב אפקט ססגוני. אפקט זה בולט בתכשיטים כמו עגילים, שמתנדנדים עם תנועת העונד אותם, לכן משנים את הזווית בה הם נצפים ולכן את הצבע הנתפס.
עם טכניקה ברישיון מ־Infitec, Dolby Labs משתמשת במסננים דיכרואיים להקרנת סרטי תלת מימד. העדשה השמאלית של משקפי Dolby 3D מעבירה פסים צרים של אורכי גל אדומים, ירוקים וכחולים, בעוד העדשה הימנית מעבירה סט שונה של אורכי גל אדומים, ירוקים וכחולים. המקרן משתמש בפילטרים תואמים כדי להציג את התמונות המיועדות לעין שמאל וימין. חילופי הפילטרים מתבצעים פעמים רבות בכל פריים של הסרט.
מסננים דיכרואיים המתוכננים להעביר אורכי גל ארוכים יכולים למנוע מתאורה רגילה למשוך חרקים. במקרים מסוימים, מסננים כאלה יכולים למנוע משיכה של חיות בר אחרות, ולהפחית את ההשפעה הסביבתית השלילית של תאורה מלאכותית.
חסרונות

רגישות גבוהה לזווית פגיעה: בגלל עקרון הפעולה, הפרש הדרכים האופטיות שחווה הקרן משתנה עם זווית הפגיעה. בדרך כלל (אבל לא תמיד), כשזווית הפגיעה גדלה, המאפיינים הספקטראליים של הפילטר נסחפים לכוון אורכי גל קצרים יותר (הסחה לכחול). בגלל רגישות גבוהה זו יש מגבלות על המיקום בו רצוי להתקין פילטר התאבכות במערכת האופטית (רצוי באזור בו האלומה מקבילה).
פילטרים אינטרפרומטריים נוטים להשפיע על קיטוב האור, במיוחד בזויות פגיעה גבוהות. לעיתים זו תופעת לואי בלתי רצויה.
המאפיינים הספקטרליים של הפילטר תלויים (במעט) בטמפרטורה, בגלל התפשטות תרמית שגורמת לעליה בעובי השכבות עם העלייה בטמפרטורה, ובגלל תות מקדם השבירה בטמפרטורה. האפקט הכולל הוא בדרך כלל הסטה קלה של מאפייני הפילטר לכוון אורכי הגל הארוכים יותר, עם עליית הטמפרטורה, דהינו הסטה לאדום.
יתרונות

אורך חיים: למסננים דיכרואיים יש אורך חיים גדול בהרבה מזה של מסננים רגילים.
יציבות לאורך זמן וחשיפה לקרינה: הצבע הוא מהותי בבניית השכבות המיקרוסקופיות הדקות והמסנן אינו יכול לשנות את צבעו במהלך השימוש או האחסון, בניגוד למשל למסנני ג'ל.
גמישות: ניתן לייצר אותם כדי להעביר או לחסום, חלקית או באופן מלא, כל תחום אורכי גל.
עמידות בצפיפות הספק גבוהה: מכיוון שאור בפס העצירה מוחזר ולא נבלע, המסנן הדיכרואי מתחמם הרבה פחות מאשר מסננים קונבנציונליים. מסננים דיכרואיים מסוגלים לעמוד בעצמות גבוהות במיוחד של קרינת לייזר, ולכן משמשים לציפוי כל המראות בלייזר החזק ביותר בעולם, National Ignition Facility (אנ').
יכולת לבודד קווים ספקטראליים צרים, ללא אלמנטים שיגרמו נפיצה, כמו מנסרות וסריגים.
הרגישות הגבוהה לזווית פגיעה יכולה להפוך ליתרון - היא מאפשרת כוונון מדויק של אורך הגל המועבר על ידי הטיית הפילטר.
ראו גם

התאבכות
אופטיקה של שכבות דקות
התאבכות משכבות דקות
מסנן (אופטיקה)
מראה דיאלקטרית (אנ')
לקריאה נוספת

MacLeod, H. Angus (2010). Thin-Film Optical Filters (4th ed.). Taylor & Francis. ISBN 978-1420073027.
Moreno, Ivan; Araiza, JJ; Avendano-Alejo, M (2005). "Thin-film spatial filters". Optics Letters. 30 (8): 914–6. Bibcode:2005OptL...30..914M. doi:10.1364/OL.30.000914. PMID 15865397.
סקירה טכנית על מסנני התאבכות, CVI - Melles Griot, באנגלית
הערות שוליים

1 2 3 4 5  CVI - Melles Griot, Interferance filters, rose-hulman.edu
1 2 3  Douglas B. Murphy et al, Interference Filters - Java Tutorial | Olympus LS, www.olympus-lifescience.com
↑  Stephen Shankland, CNET: Product reviews, advice, how-tos and the latest news, CNET, ‏9 באוקטובר 2007 (באנגלית)
| גלים |
| --- | --- | --- |
| מאפיינים | משרעת • תדירות • מופע • אורך גל • וקטור גל • מספר גל • מהירות פאזה • מהירות חבורה • קיטוב |  |
| תופעות | החזרה  • העברה • שבירה • התאבכות • עקיפה • נפיצה • בליעה |  |
| מושגים | גל עומד • אפנון • חבילת גלים • תווך • מתנד הרמוני • תהודה • אפקט דופלר |  |
| אנליזה | משוואת הגלים • משוואת הלמהולץ • עקרון הויגנס • עקרון פרמה • חוקי פרנל |  |
| סוגי גלים | גל מישורי • גל כדורי • גל רוחב • גל אורך • פולס • קרינה אלקטרומגנטית • גל קול • גל (מים) • פונקציית גל |  |
| --- | --- |
בקרת זהויות :  GND: 4273447-2  NKC: ph548958 
סימון נורה שאינה קרה, בטיחותית לגופי תאורה סגורים.
גלגל צבעים דיכרואי בעל שישה פלחים, שפורק ממקרן DLP. הפלחים מעבירים אדום, ירוק וכחול, ולכן מחזירים ציאן, מגנטה וצהוב.
משקפי Dolby 3D
הצבע המועבר דרך פילטרים דיאלקטריים משתנה דרמטית עם שינוי זווית הפגיעה של האור בפילטר.
מרדכי ביסטריצקי

אין תמונה חופשית
הרב מרדכי ביסטריצקי (נולד בט"ו בחשוון תשל"ו, 1976) הוא רב קהילת חב"ד בצפת, חבר בבית דין רבני חב"ד ומנהל מחלקת הכשרות של רבנות צפת.
ביוגרפיה

נולד בשכונת קראון הייטס לאסתר שולמית ולרב לוי ביסטריצקי, כעבור כמה חודשים נשלחו הוריו על ידי הרבי מלובביץ' לארץ ישראל והתיישבו בעיר צפת, למד בישיבת חב"ד בקריית גת, בשנת תשנ"ה[דרושה הבהרה] נסע ללמוד בישיבת תומכי תמימים ב-770[דרושה הבהרה], לאחר שנתיים נסע לשליחות בישיבה חב"ד במילאנו ולאחר שנה חזר ל־770 עד החתונה.
לאחר נישואיו עם ביילא וילנקין מכפר חב"ד החל לכהן כרב מושב שדה אליעזר ור"מ בישיבת צעירי השלוחים בצפת.
לאחר פטירת אביו התמנה לרב קהילת חב"ד בצפת, אחראי על מחלקת הכשרות, העירובין והמקוואות בצפת על ידי הרבנות בצפת, וחבר ועד הכשרות של הרבנות הראשית לישראל. במקביל הוא עומד בראש בד"ץ תכלית ההידור המעניק כשרות בבשר שחיטת ליובאוויטש בחברת עוף ירושלים.
הועלו טענות כנגדו על חוסר הקפדה בכשרות, ועל כך שהתנה את תעודת הכשרות הרגילה בכשרות המהדרין שלו ובעקבות זאת נפתחה בדיקה במשרד הדתות.
ב-2023 לקח הרב ביסטריצקי חלק בהפגנות נגד מעונות המכללה האקדמית בצפת בטענה שהמעונות ישמשו גם סטודנטים ערבים.
בתמוז תשפ"ד מונה לכהן כחבר בבית דין רבני חב"ד.
מחיבוריו

תרומת הארץ - קיצור הלכות תרומות ומעשרות
'שחיטת ליובאוויטש', היבטים מעשיים בעידן המתועש והטכנולוגי - תוך התמקדות בדרישות רבותינו נשיאנו
לקט ציונים והערות לשולחן ערוך אדמו"ר הזקן על הלכות שבת (סימנים רס-ש) 380 עמודים, בהוצאת קה"ת
לקט ציונים והערות לשו"ע אדמו"ר הזקן דיני רפואה ופיקוח נפש בשבת (סימן שכח) המנגיש את ההלכה למציאות של היום, עם השוואות בין אדמו"ר הזקן למשנה ברורה ועוד פוסקים אחרונים
זאת תורת הצניעות, לקט הלכות בנושאי צניעות
הערות שוליים

↑  'עדה קדושה' לארץ הקודש, מגזין 'תחיינו' גיליון 3 שבט תשע"ו עמוד 28.
↑  שמו מופיע על לוגו הכשרות של העיר
↑  הרב ביסטריצקי - חבר ועדת כשרות של הרבנות הראשית, באתר חב״ד און ליין
↑  הנחשבת לכשרות מהודרת מאוד אצל חסידי חב"ד בכללות
↑  אבר לוטן, צפת: בעלי עסקים נגד משגיח הכשרות, באתר mynet‏ העמק, 12 באוגוסט 2010
↑  סערה בחב"ד צפת: הרב נגד חבר המועצה - רדיו קול חי, באתר רדיו קול חי, ‏3 בספטמבר 2015 (הקישור אינו פעיל, 21.11.2024)
↑  ההפגנה הגזענית נגד מעונות הסטודנטים בצפת; חרדים דורשים לסלק את המכללה מהעיר - זו הדרך, באתר זו הדרך, ‏23 בנובמבר 2023
↑  מסמך ההחלטה נחשף: כך מונו 9 הרבנים החדשים לבית הדין, באתר חב״ד און ליין
↑  רבני בית דין רבני חב"ד בארץ הקודש התכנסו - בהרכבם החדש, באתר חב״ד און ליין
↑  יצא-לאור: ספרו הראשון של הרב מרדכי ביסטריצקי, באתר חב״ד און ליין
↑  חדש על המדף: לקט ציונים והערות, ו"היום יום" בצרפתית, באתר חב״ד און ליין
↑  יצא בכמה חלקים, ויצא כספר בקרוב
↑  קונטרס חדש: "זאת תורת הצניעות" ● להורדה, באתר חב״ד און ליין
שלב ב

שלב ב  הוא מסלול גיוס שהקים צה"ל עבור בני הציבור החרדי שקיבלו פטור משירות צבאי על סעיף 'תורתו אומנותו', או כאלו שעשו שירות אזרחי, ומעוניינים להשלים שירות צבאי. המסלול נחשב לשירות סדיר מקוצר שמשכו כשבועיים עד שלושה שבועות, אשר במהלכם עוברים המתגייסים טירונות ברמת הכשרה של רובאי 02, ולאחר מכן משתלבים בתפקידים שונים במערך המילואים. המסלול מנוהל על ידי מנהלת החרדים הצבאית. במהלך מלחמת חרבות ברזל נפתח גם מסלול להכשרת רובאי 03 עבור שילוב ביחידות ההגמ"ר.
אופי המסלול

את מסלול שלב ב מפעילה מנהלת החרדים הצבאית. המסלול מיועד לגברים חרדים בני 26 ומעלה שלא שירתו בצה"ל עד גיל זה מחמת פטור, עליה לארץ לאחר גיל הגיוס, וכדומה.
המסלול נועד לשלב את המתגייסים דרכו במקצועות שונים בצבא, בעיקר בהתאם להכשרתם ולעיסוקם באזרחות.
טירונות שלב ב אורכת שבועיים עד שלושה שבועות, והיא כוללת הכשרה לרובאי 02. מכיוון שהמסלול מיועד לבני הציבור החרדי, הטירונות כוללת ארוחות בכשרות מהודרת לפי נוהלי הרבנות הצבאית, הקפדה על זמני תפילות ושעות לימוד תורה מדי יום.
השיבוץ ליחידות המילואים לאחר הטירונות מתבצע בהתאם לעיסוקו ולהכשרתו באזרחות של החייל, במגוון תחומים כגון בריאות הנפש, הדרכת אוכלוסייה לשעת חירום, נהיגה, אפסנאות, מכונאות ואף שירות ביחידות טכנולוגיות מתקדמות.
אופי המסלול > מלחמת חרבות ברזל

מאז פרוץ מלחמת חרבות ברזל ועד פברואר 2024 התגייסו מעל 1000 מבני הציבור החרדי לצבא, כאשר מעל 600 מהם גויסו לשלב ב׳, לצד 540 לשירות סדיר. מסקר שנערך בקרב משתתפי המסלול עלה כי 75% מהנשאלים ביצעו למעלה ממאה ימי מילואים ונתנו נתנו מענה מיידי בפיקוד העורף ובמערך תומכי הלחימה בצה"ל.
על פי מרכז המחקר והמידע של הכנסת, בין ה-7 באוקטובר לסוף פברואר, כ-4,000 חרדים הגישו בקשות גיוס לצה"ל, ומתוכם 3,120 הוגדרו כבלתי כשירים לשירות. מתוך ה-880 הנותרים גויסו 600.
בסוף מרץ 2024 נפתח במסגרת שלב ב מסלול טירונות בן ארבעה שבועות הכולל הכשרת רובאי 03, במטרה להכשיר את בני הציבור החרדי להוות חלק מכוחות ההגמ"ר בערים ויישובים חרדיים. ביולי 2024 נהרג מוטי רווה, לוחם מפעיל צמ"ה בחטיבת גבעתי, מפגיעת טיל נ"ט בדחפור D9 שעליו עבד בדרום רצועת עזה. הוא התגייס לצבא במסגרת שלב ב והיה לחלל הראשון משלב ב במלחמת חרבות ברזל.
ראו גם

נצח יהודה
גיוס בני ישיבות
הערות שוליים

↑   שלב ב' 02, באתר צה"ל
↑  החרדים לא מתגייסים לצה"ל? אלו הנתונים המפתיעים שנחשפו, באתר אייס, 28 בפברואר 2024
↑  תוכנית שלב ב' לגיוס חרדים: לא מעט אנשים זלזלו, כעת מבינים את המשמעות, באתר ערוץ 7, 28 בפברואר 2024
↑  חיים רמון, על החלטתו של הצבא לא לגייס 3,120 מתוך 4,000 חרדים שביקשו להתגייס אחרי שבעה באוקטובר, באתר דיומא, ‏9 ביוני 2024
↑  חנן גרינווד, לראשונה: עשרות חרדים יעברו טירונות קרבית מקוצרת, באתר ישראל היום, 5 בפברואר 2024
↑  איתי בלומנטל, רב"ט במילואים מוטי רווה נפל בקרב בדרום רצועת עזה, באתר כאן – תאגיד השידור הישראלי, 26 ביולי 2024
דוד ורנר

| --- | --- |
אין תמונה חופשית
 לידה:  1 במרץ 1934 י"ד באדר ה'תרצ"ד פלשתינה (א"י)
 פטירה:  11 בפברואר 2024  (בגיל 89) ב' באדר א' ה'תשפ"ד
 מדינה:  ישראל
 מקום מגורים:  חדרה
 מקום פעילות:  חדרה
 תקופת הפעילות:  ? – 11 בפברואר 2024 
 השתייכות:  יהדות חרדית
 רבותיו:  אביו הרב שמואל ברוך ורנר; הרב מאיר חדש
 בת זוג:  יפה
 אב:  הרב שמואל ברוך ורנר
 אם:  קיילא יהודית לבית חרל"פ
 צאצאים:  5
 
 תפקידים נוספים:  רבה של חדרה וראש מחלקת שחיטה ברבנות הראשית לישראל
 
 פרסים והוקרה:  יקיר העיר חדרה
 
הרב דוד יחיאל ורנר (י"ד באדר ה'תרצ"ד, 1 במרץ 1934 – ב' באדר א' ה'תשפ"ד, 11 בפברואר 2024) היה רבה הראשי האשכנזי של העיר חדרה. היה אחראי על תחום המשחטות ברבנות הראשית לישראל.